56. ΝΟΜΟΣ υπ' αριθ. 462 της 4/6 Νοεμ. 1976 (ΦΕΚ Α΄ 291) Περί ρυθμίσεως ζητημάτων τινών του Καταστατικού Χάρτου της Εκκλησίας της Ελλάδος. Άρθρ.1.-1.Παρατείνεται, αφ' ης έληξεν, η θητεία της υπό του άρθρ. 11 του Νόμ. 87/1974 "περί επαναφοράς εν ισχύϊ του Νόμ. 671/1943, τροποποιήσεως και συμπληρώσεως αυτού και ρυθμίσεως συναφών εκκλησιαστκών ζητημάτων", προβλεπομένης μικτής εκ κληρικών και λαϊκών επιτροπής συντάξεως σχεδίου Καταστατικού Χάρτους της Εκκλησίας της Ελλάδος, μέχρι της 31 Δεκ. 1976. 2.Της ως άνω Επιτροπής μετέχει αυτοδικαίως και ο παρά τω Υπουργώ Εθνικής Παιδείας και Θρησκευμάτων Ειδικός Σύμβουλος επί των Εκκλησιαστικών Θεμάτων. 3.Ο Υπουργός Εθνικής Παιδείας και Θρησκευμάτων δύναται να αντικαταστήση, τα μέλη της Επιτροπής του άρθρ. 11 παρ. 1, εδαφ. δ' του Ν.Δ. 87/1974. 4.Αι τροπολογίαι της Επιτροπής επί του Σχεδίου Καταστατικού Χάρτου θα αποσταλούν προς τη Διαρκή Ιεράν Σύνοδον, ίνα εντός αποκλειστικής προθεσμίας ενός μηνός εκφράση την κατά το άρθρ. 11 παρ. 2 του Ν.Δ. 87/1974 γνώμην αυτής. Άρθρ.2.-Αναστέλλεται η ισχύς του άρθρ. 17 του Νόμ. 671/1943 "περί Καταστατικού Χάρτου της Εκκλησίας της Ελλάδος" μέχρι της 31ης Ιαν. 1977. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 